|  |  |
| --- | --- |
|  | ***Organisasjonens navn*****HMS INSTRUKS** |

**Kategori: Farlig arbeid**

**Tittel instruks: Arbeid med motorsag og ryddesag**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sist endret: *dato / Navn*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1. Hensikt**Unngå skader og ulykker.

**2. Gyldighetsområde**Personell innen driftsavdelingen og løypebaser.

**3. Referanser**[Bruk av personlig verneutstyr: Kapittel 15 i Forskrift om organisering, ledelse og medvirkning.](http://www.lovdata.no/for/sf/ad/td-20111206-1355-015.html)

**4. Definisjoner**Motorsag – stasjonære og mobile, også elektriske sager og ryddesager.

**5. Ansvar og myndighet***Løypeansvarlig, Daglig leder el.l.*

**6. Utførelse**Foreskrevet verneutstyr skal alltid benyttes. Særlig aktsomhet skal utvises.

Verneutstyr ved bruk av motorsag og ryddesag:

* Godkjente vernestøvler
* Godkjent vernebukse
* Godkjent hjelm påmontert godkjent hørselvern og visir/vernebriller
* Arbeidshansker
* Signalfarget jakke
* Enkeltmannspakke og/eller førstehjelpskrin tilgjengelig på arbeidsstedet

Grunnregler ved arbeid med motorsag:

1. **UNNGÅ ALENEARBEID** Se krav nedenfor i tilfelle du må jobbe alene.
2. **SIKKERHETSAVSTAND** Pass på at ingen står nærmere enn 3-5 meter når du arbeider med motorsagen. Ved trefelling kreves det en større sikkerhetsavstand: minst den doble trehøyden fra det tre du tenker å felle.
3. **SIKKERHETSKONTROLL AV MOTORSAGEN** Husk å kontrollere sikkerhetsdetaljene på sagen regelmessig, og pass alltid på at du har et skarpt og ordentlig filt kjede.
4. **FLYTTING/TRANSPORT** Kjedet må ikke rotere når du flytter deg til et annet sted. Når du flytter deg flere skritt, skal du aktivere kjedebremsen eller slå av motoren. Når du flytter deg en lengre strekning (f.eks. til og fra avvirkingsstedet) eller ved transport (bil), bør du sette på sverdbeskyttelsen.
5. **VÆR OPPMERKSOM PÅ KASTESEKTOREN**! Kastsektoren er den øvre delen av sverdspissen. Setter du an sverdet her er det risiko for kast. Sag aldri med den delen av sverdet som har stor risiko for kast!
6. **MOBILTELEFON** Mobiltelefon skal være lett tilgjengelig.
7. **TOMMELGREPET** Hold et godt grep i begge håndtakene. Tommel og fingre skal holde helt rundt håndtakene. Det er svært viktig at du holder venstre hånds tommel under det fremre håndtaket for å redusere kraften ved et eventuelt kast.
8. **NÆRKONTAKT** Hold motorsagen nær kroppen så får du bedre balanse og sagen føles lettere.
9. **BALANSE** Stå i en bredbeint fotstilling. For best mulig balanse, sett venstre fot litt foran den høyre.
10. **BØYDE KNÆR** Unngå å arbeide med bøyd rygg. Bøy på knærne ved lave arbeidsstillinger.
11. **PÅFELT TRE** Fell aldri et annet tre over et tre som allerede er fastfelt. Forsøk aldri å sage ned det påfelte treet. Arbeid aldri i faresonen for hengende, fastfelte trær.

Grunnregler ved arbeid med ryddesag:

1. **UNNGÅ ALENEARBEID** Se krav nedenfor i tilfelle du må jobbe alene.
2. **SIKKERHETSAVSTAND** Pass på at ingen står nærmere enn 15 meter. Ved felling av større trær kreves det en større sikkerhetsavstand: minst den doble trehøyden fra det tre du tenker å felle.
3. **SIKKERHETSKONTROLL AV RYDDESAGEN** Husk å kontrollere sikkerhetsdetaljene på sagen regelmessig, og pass alltid på at du har et skarpt og ordentlig filt knivblad.
4. **FLYTTING/TRANSPORT** Transportere alltid sagen med transportbeskyttelse påmontert
5. **VÆR OPPMERKSOM PÅ KASTESEKTOREN**! Unngå å sage grove trær (over 3 cm i diameter) med kastesektorn.
6. **MOBILTELEFON** Mobiltelefon skal være lett tilgjengelig.
7. **BLADVERN** Ryddesaga skal være utrustet med bladvern.
8. **MASKINEN SKAL SLÅS AV VED VEDLIKEHOLD** For å unngå alvorlig personskade, må du slå av maskinen før du tar av eller monterer utstyr.

**Krav i tilfelle du må arbeide alene:**

* Gi beskjed om hvor du befinner deg i løpet av dagen
* Merk av på et kart hvor du befinner deg, samt veien dit, og gi kartet til din kontaktperson
* Hold regelmessig kontakt med kontaktpersonen
* Parker alltid kjøretøyet slik at du raskt kan forlate området